Diari Oficial de la Generalitat Valenciana


Sumari del DOGV 5918, del 22-12-2008 (2008/14563)

ORDRE de 12 de desembre de 2008, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14200


Data del document
:   12-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * persona física
    * muntanya
    * biomassa
    * suport econòmic
    * persona jurídica
    * professió independent
    * ajuda a l'agricultura
    * explotació forestal
    * ajuda pública

ORDRE de 12 de desembre de 2008, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana. [2008/14520]  
Mitjançant l'Ordre de 12 d'agost de 2008, de la Conselleria de Medi Ambient, Aigua, Urbanisme i Habitatge (DOCV número 5850, de 16 de setembre de 2008), s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana, en el marc del Programa de desenvolupament rural de la Comunitat Valenciana.   
Constatades les dificultats de tramitació concurrents durant aquesta anualitat de 2008, per a millorar la tramitació i poder garantir els objectius previstos en l'ordre, es fa necessari modificar diversos aspectes d'aquesta.  
Per raó de les competències que tinc atribuïdes per l'article 28 de la Llei 5/1983, de 30 de desembre, del Consell, a proposta de la directora general de Gestió del Medi Natural,  
ORDENE  
Article primer  
Es modifica l'apartat 3 de la base vuitena, lloc i termini de presentació de la sol·licitud de les ajudes, de l'annex de l'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana, i s'afig un segon paràgraf a l'esmentat apartat tercer, amb el text següent:   
«3. El termini per a la presentació de sol·licituds d'ajudes per a l'anualitat 2009 s'àmplia fins al 31 de gener de 2009.  
Així mateix es poden completar o modificar les sol·licituds presentades el mes de novembre de 2008»  
Article segon  
Es modifica l'apartat 4 de la base onze, resolució, de l'annex de l'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana, que passa a tenir la redacció següent:  
«4. El termini màxim per a resoldre les sol·licituds d'ajuda serà de tres mesos comptadors des de la data de publicació en el Diari Oficial de la Comunitat Valenciana, de la Resolució de la directora de l'Agència Valenciana de Foment i Garantia Agrària de la convocatòria per a cada any. Transcorregut aquest termini sense haver-se notificat resolució expressa, els interessats poden entendre desestimades les sol·licituds per silenci administratiu en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana».  
Article tercer  
Es modifica l'apartat 1 de la base quinzena, pagament de les primes concedides al beneficiari, de l'annex de l'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana, la qual passa a tenir la redacció següent:   
«1. Per al cobrament de la prima el beneficiari ha de presentar, abans del 15 de novembre de cada any, sol·licitud de pagament adreçada a les direccions territorials de la Conselleria de Medi Ambient, Aigua, Urbanisme i Habitatge, segons el model d'instància que s'adjunta a aquesta ordre.   
S'ha d'aportar, juntament amb la sol·licitud de cobrament, un quadern de control amb les zones d'actuació que h d'incloure la informació següent per separat per a cada parcel·la o agrupació d'aquestes, sempre que estiguen en un mateix terme municipal:  
- Dades administratives de les parcel·les: polígon i parcel·la cadastral, propietat, superfície de les parcel·les o d'agrupacions d'aquestes.  
- Dades de la massa: espècie, volum de fusta, tones de residus.  
Així mateix, s'ha de presentar una guia de trànsit, degudament emplenada on figure el beneficiari, la procedència del residu, la quantitat de residu efectivament gestionat, que en cap moment pot superar la quantitat sol·licitada pel beneficiari, i data d'entrada en l'empresa, juntament amb el tiquet de pesada de bàscula, i el certificat on es facen constar les quantitats efectives gestionades, firmat pel director tècnic de la instal·lació».  
DISPOSICIÓ FINAL  
Única  
Aquesta ordre entrarà en vigor a partir de l'endemà de la publicació en el Diari Oficial de la Comunitat Valenciana.  
València, 12 de desembre de 2008.- El conseller de Medi Ambient, Aigua, Urbanisme i Habitatge: José Ramón García Antón.